
अतारांकित प्रश्‍न संख्‍या  774  
जिसका उत्‍तर 12 अगस्‍त, 2013 को दिया जाना है ।
.....
ब्रह्मपुत्र बोर्ड का पुनर्गठन 
774. 
श्री बीरेन्‍द्र प्रसाद वैश्‍य :

क्‍या जल संसाधन मंत्री 24 फरवरी, 2009 को राज्‍य सभा में अतारांकित प्रश्‍न संख्‍या 851 के दिए गए उत्‍तर को देखेंगे और यह बताने की कृपा करेंगे कि :
(क)
क्‍या ब्रह्मपुत्र बोर्ड का पुनर्गठन किया गया है ; 
(ख)
यदि हां, तो तत्‍संबंधी ब्‍यौरा क्‍या है ; 
(ग)
बोर्ड का एक प्रभावी क्रियाशील संस्‍था के रूप में उन्‍नयन करने हेतु प्रदान की गई अतिरिक्‍त शक्ति या स्‍वायत्‍तता के साथ-साथ अन्तिम रूप दी गई जनशक्ति और संस्‍थागत ढांचे का ब्‍यौरा क्‍या है ; और 
(घ)
यदि नहीं, तो इसमें विलंब के क्‍या कारण हैं और इसे कब तक कार्यान्वित किए जाने का लक्ष्‍य है ?
उत्‍तर
जल संसाधन  मंत्री  (श्री  हरीश रावत)
(क)
जी, नहीं।
(ख) एवं (ग)
प्रश्‍न नहीं उठता।
(घ)
जल संसाधन मंत्रालय ने ब्रह्मपुत्र बोर्ड के पुनर्गठन के लिए एक नीति दस्‍तावेज तैयार किया था और जुलाई, 2012 में सभी पूर्वोत्तर राज्‍यों, पश्चिम बंगाल को उनके विचार जानने के लिए भेजा था। ज्‍यादातर पूर्वोत्तर राज्‍यों और पश्चिम बंगाल से उनके विचार प्राप्‍त होने के बाद, ब्रह्मपुत्र बोर्ड के पुनर्गठन का विधेयक तैयार किया जा रहा है। केन्‍द्र सरकार के मंत्रालयों/विभागों और पूर्वोत्तर राज्‍यों के परामर्श से अंतिम रूप देने के बाद विधेयक को अधिनियम में संशोधन के लिए संसद में पेश किया जाएगा। उसके बाद, संशोधित अधिनियम सरकारी राजपत्र में अधिसूचित किया जाएगा और तदनुसार बोर्ड का पुनर्गठन किया जाएगा। बोर्ड का पुनर्गठन, संसद द्वारा विधेयक को अंतिम रूप से पारित करने पर निभ्रर करेगा।

